钦定古今图书集成/明伦汇编/氏族典/第297卷 > 《廖用贤尚友录》 > 羊陟
## 钦定古今图书集成/明伦汇编/氏族典/第297卷 > 《廖用贤尚友录》 > 羊陟

按《后汉书羊陟传》：“陟字嗣祖，太山梁父人也。家世冠
族。陟少清直，有学行，举孝廉，辟太尉李固府。举高第，
拜侍御史。会固被诛，陟以故吏禁锢历年，复举高第，
再迁冀州刺史。奏案贪浊，所在肃然。又再迁虎贲中
郎将、城门校尉，三迁尚书令，拜河南尹，计日受奉常
食，干饭茹菜，禁制豪右，京师惮之。会党事起，免官禁”
锢，卒于家。